{"file": "/data/tomer/Sefaria-Export/txt/Midrash/Aggadic Midrash/Midrash Rabbah/Eichah Rabbah/Hebrew/\u05de\u05d3\u05e8\u05e9 \u05e8\u05d1\u05d4  \u05de\u05d3\u05e8\u05e9 \u05d0\u05e8\u05e5 \u05d9\u05e9\u05e8\u05d0\u05dc\u05d9 \u05dc\u05e4\u05d9 \u05e4\u05e8\u05e9\u05d9\u05d5\u05ea \u05d4\u05e9\u05d1\u05d5\u05e2.txt"}
Eichah Rabbah
איכה רבה
מדרש רבה  מדרש ארץ ישראלי לפי פרשיות השבוע


איכה רבה

פתיחתא









רבי אבא בר כהנא פתח (ישעיה י')צהלי קולך בת גלים אמר ישעיהו לישראל עד שאתם אומרים שירים ומזמורים לפני עבודת כוכבים צהלי קולך בדברי תורה צהלי קולך בבתי כנסיות בת גלים מה גלים הללו מסויימין בים כך אבותיהם מסויימין בעולם ד"א בת גלים בת גולים ברתיהון דגלוואי בתו של אברהם אותו שכתוב בו (בראשית י"ב)ויהי רעב בארץ וירד אברם מצרימה בתו של יצחק שכתוב בו (שם כ"ו)וילך יצחק אל אבימלך מלך פלשתים גררה בתו של יעקב שכתוב בו (שם כ"ח)וילך פדנה ארם הקשיבי הקשיבי למצותי הקשיבי לדברי תורה הקשיבי לדברי נבואה הקשיבי לצדקות ומעשים טובים לישה ואם לאו לישה הא אריה סליק עלך זה נבוכדנצר הרשע דכתיב ביה (ירמיה ד')עלה אריה מסובכו עניה עניה מן הצדיקים עניה מדברי נבואה עניה ממצות ומעשים טובים ענתות ואם לאו ענתות הא ענתותא אתי ומתנבא עליך דכתיב (שם א')דברי בן חלקיהו וגו' כיון שבא הפורענות קונן עליהם איכה: